Між тым беларуска-расійскі Саюз значна больш маштабны, і ён даўно перарос выключна эканамічны кантэкст. Больш за тое, менавіта напрацоўкі Саюза, як адзначыў Уладзімір Пуцін, леглі ў аснову ўтварэння шматфарматных міждзяржаўных аб’яднанняў на постсавецкай прасторы: Мытнага саюза, затым Адзінай эканамічнай прасторы і, нарэшце, Еўразійскага эканамічнага саюза. Расійскі Прэзідэнт падзякаваў свайму беларускаму калегу за тое, што ён стаяў ля вытокаў гэтых працэсаў. А праект “двойкі” актуальнасці ні ў якай меры не губляе. Залогам жа дасягнення ў ім агульных мэт, звярнуў увагу Аляксандр Лукашэнка, працягвае заставацца канструктыўны дыялог у палітыцы, эканоміцы, бяспецы, сацыяльнай і культурнай сферах. І для гэтага ёсць усе неабходныя ўмовы.